Էդուարդ Բալտին

**Էդուարդ Դմիտրիևիչ Բալտին** ( ռուս. ՝ Эдуард Дмитриевич Балтин, ),  ռուս ծովակալ, Սևծովյան նավատորմի հրամանատար, ռազմական գիտությունների թեկնածու։

## Կենսագրություն
Ծնվել է զինվորականի ընտանիքում։ Սովորել է Սմոլենսկի և Վիբորգի դպրոցներում, 1954 թվականից ծառայել է ԽՍՀՄ նավատորմում, 1954-1956 թվականներին եղել է Բալթյան, 1956-1958 թվականներին՝ Կասպյան ռազմածովային ուսումնարանների կուրսանտ։ Ծառայել է Սևծովյան նավատորմում՝ «Կունիցա» նավի վրա, 1965 թվականի սեպտեմբերին նշանակվել է սուզանավի հրամանատարի տեղակալ: 1968 թվականին ավարտել է ծովային հատուկ սպայական բարձրագույն դասընթացները և դարձել Սևծովյան նավատորմի 353-րդ անձնակազմի հրամանատարի տեղակալ։ 1968 թվականի դեկտեմբերից մինչև 1969 թվականի ապրիլը եղել է Սևծովյան նավատորմի «С-310» սուզանավերի հրամանատարը, հետագայում ծառայության անցել Հյուսիսային նավատորմում., 1971 թվականին նշանակվել նավի հրամանատար: 1975 թվականին ավարտել է ռազմածովային ակադեմիան և դարձել շտաբի պետ-հրամանատարի տեղակալ: 1980 թվականի հունիսին ավարտել է ԽՍՀՄ զինված ուժերի գլխավոր շտաբի Վորոշիլովի անվան ռազմական ակադեմիան,  նշանակվել Հյուսիսային նավատորմի ռազմավարական նշանակության ատոմային նավերի 41-րդ դիվիզիայի հրամանատար Գաջիևում:

1981 թվականի հունիսի 24-ից հուլիսի 8-ը ղեկավարել է զորավարժություններ, որոնց նպատակն էր ստուգել  սուզանավերի մարտունակությունը սառցե պայմաններում: Բալթյան նավատորմի մարտավարական խումբը Լ. Կուվերսկու ղեկավարությամբ արշավ նախաձեռնեց դեպի Բարենցի ծովի հյուսիսային մաս։ Այնուհետև խորհրդային նավատորմը աշխարհագրական բարձր լայնություններից առաջին անգամ  երկու բալիստիկ հրթիռ արձակեց, որոնք, կոտրելով 1,8 մ հաստությամբ սառցե ծածկը, հասան նշանակետին (նախկինում հրթիռն արձակվում էր սուզանավի կորպուսով սառցաշերտը կոտրելուց հետո): Այս զորավարժությունների ժամանակ Բալտինը ղեկավարում էր գործողությունները՝ գտնվելով սուզանավի վրա: Այդ հատուկ փորձարարական ծրագրի ավարտը հաստատեց արկտիկական ավազանի օգտագործման հնարավորությունը ռազմավարական ստորջրյա հրթիռային հածանավերի մարտական պարեկության և դրանց մակերևութային հրթիռային զենքերի օգտագործման համար ոչ միայն սառույցի ճեղքումներում, այլև նավի կորպուսով կոտրված սառույցի տակ, ինչը զգալիորեն ավելացրեց նրանց մարտական ներուժը։ Այս գործում մատուցած ծառայությունների համար նրան շնորհվել է Խորհրդային Միության հերոսի կոչում։ 1982 թվականի ապրիլին Բալտինը դարձել է Հյուսիսային նավատորմի ստորջրյա ատոմային տորմիղի հրամանատարի տեղակալ, 1983 թվականի հոկտեմբերից մինչև 1987 թվականը ղեկավարել Խաղաղօվկիանոսյան նավատորմի ստորջրյա ատոմային տորմիղը Կամչատկայում, 1987-1990 թվականներին պաշտոնավարել որպես Խաղաղօվկիանոսյան նավատորմի հրամանատարի տեղակալ, այնուհետև զբաղեցրել է ԽՍՀՄ-ի/Ռուսաստանի զինված ուժերի գլխավոր շտաբի ռազմական ակադեմիայի օպերատիվ ռազմածովային արվեստի ամբիոնի վարիչի պաշտոնը։ 1993 թվականի հունվարից մինչև 1996 թվականի հունվարը ղեկավարել է Սևծովյան նավատորմը: Մասնակցել է այդ նավատորմի բաժանման կապակցությամբ Ռուսաստանի և Ուկրաինայի պատվիրակությունների վարած բանակցություններին՝ ամեն կերպ առաջ տանելով ռուսական կողմի շահերը:  1996 թվականի դեկտեմբերին ավարտել է զինվորական ծառայությունը։

Եղել է ռազմական գիտությունների թեկնածու, դոցենտ։ 2009 թվականի դեկտեմբերին Սմոլենսկի թիվ 13 միջնակարգ դպրոցը, որտեղ ժամանակին սովորել է Էդուարդ Բալտինը, կոչվել է նրա անունով։ Դպրոցի պատին փակցվել է ծովակալին նվիրված հուշատախտակ:

## Զինվորական կոչումներ
* Դերծովակալ (17 փետրվարի 1982 թ.)
* Փոխծովակալ (7 մայիսի 1989 թ.)
* ծովակալ (16 հունիսի 1993 թ.)

## Պարգևներ
* Խորհրդային Միության հերոսի ոսկե աստղ (9 հոկտեմբերի 1981 թ.)
* Լենինի շքանշան (9 հոկտեմբերի, 1981 թ.)
* «ԽՍՀՄ զինված ուժերում հայրենիքին ծառայելու համար» 3-րդ աստիճանի շքանշան (1978 թ.)

Մեդալներ, դրանց թվում՝ Ղրիմը վերադարձնելու համար մեդալ, որը Էդուարդ Բալտինին շնորհվել է հետմահու՝ 2014 թվականի մարտի 17-ին՝ Ղրիմը Ռուսաստանին վերադարձնելու գործում ներդրած անձնական ավանդի համար:

## Մատենագրություն
* Բալտին Էդուարդ Դմիտրիևիչ (ռուսերեն) Կենսագրությունը warheroes.ru կայքում [մուտք՝ 2018-10-11]

## Ծանոթագրություններ

## Արտաքին հղումներ
* 
* «Комсомольская правда». «Адмирал Эдуард Балтин: "Я никогда не менял честь офицера на лояльность". 21 декабря — 80 лет со дня рождения Героя Советского Союза и выдающегося флотоводца». Материал от 21.12.2016.

Կատեգորիա:1936 ծնունդներ
Կատեգորիա:2008 մահեր
Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:Ռուսաստանի քաղաքական գործիչներ
Կատեգորիա:Սմոլենսկ քաղաքում ծնվածներ
Կատեգորիա:ՎՀ/թեմա 4